חוה עציוני-הלוי

חוה עציוני-הלוי (נולדה ב-21 במרץ 1934) היא פרופסור אמריטה במחלקה לסוציולוגיה ואנתרופולוגיה באוניברסיטת בר-אילן וסופרת העוסקת בכתיבת רומנים תנ"כיים. נולדה בשנת 1934 בווינה, בירת אוסטריה. בילדותה נמלטה משם עם הוריה בתחילת 1939. במהלך מלחמת העולם השנייה שהתה עם הוריה באיטליה, בחלקן במחנה ריכוז. כאשר כבשו הנאצים את צפון איטליה נאלצה המשפחה להסתתר מפניהם. ב-1945 עלתה עם משפחתה לארץ ישראל. עד 1948 למדה ב"כפר הנוער הדתי" ולאחר מכן למדה בבית ספר תיכון לילדי עובדים בעפולה. למדה סוציולוגיה באוניברסיטה העברית בירושלים. בשנת 1955 קיבלה תואר ראשון, ולאחר מכן שירתה בצה"ל. בשנת 1969 קיבלה תואר שני באוניברסיטת תל אביב, על עבודה שכותרתה "הזדהות יהודית של סטודנטים", ובשנת 1971 קיבלה באוניברסיטת תל אביב תואר דוקטור, על עבודה שכותרתה "דפוסי גישות של סטודנטים ישראליים לירידה מן הארץ: עימות בין שאיפות אינדיבידואליות וזיקות קולקטיביות". את עבודת הדוקטור כתבה בהנחייתו של פרופ' יונתן שפירא. בשנת 1972 מונתה למרצה לסוציולוגיה באוניברסיטת תל אביב, ובשנת 1976 עלתה לדרגת מרצה בכיר. בשנת 1978 עברה לאוניברסיטה הלאומית של אוסטרליה. בשנת 1989 חזרה לישראל ומונתה לפרופסור באוניברסיטת בר-אילן, שם היא כעת פרופסור אמריטה. באותה עת חזרה בתשובה. כתבה ספרים ומאמרים בסוציולוגיה. תחומי העניין שלה הם ליברליזם, דמוקרטיה, אליטות, סוציולוגיה פוליטית, בירוקרטיה וארגונים, שינוי חברתי והחברה הישראלית. עוסקת גם בכתיבת רומנים תנ"כיים, שבמרכזם נשות המקרא. נשואה לצבי ולה שלושה ילדים. מתגוררת בתל אביב. מי אתה הסטודנט הישראלי? (יחד עם רינה שפירא), הוצאת עם עובד, ספרית אופקים, תשל"ג. קשר האליטות והדמוקרטיה בישראל, ספרית פועלים, 1993. מקום בצמרת: אליטות ואליטיזם בישראל, הוצאת צ'ריקובר, 1997. ארץ שסועה: האם מלחמת תרבות היא בלתי נמנעת?, הוצאת אריה ניר, 2000. Social Change: Sources, Patterns and Consequences (with Amitai Etzioni), New York: Basic Books, 1964, revised edition, 1973 Political Manipulation and Administrative Power – A Comparative Study, London: Routledge and Kegan Paul, 1979 Social Change: The Advent and Maturation of Modern Society, London: Routledge and Kegan Paul, 1981 Bureaucracy and Democracy: A Political Dilemma, London:, Routledge and Kegan Paul, 1983 The Knowledge Elite and the Failure of Prophecy, London: George Allen & Unwin, 1985 National Broadcasting Under Siege: A Comparative Study, London: Macmillan, 1987 Fragile Democracy: The Use and Abuse of Power in Western Societies, New Brunswick, N.J.: Transaction Books, 1989 The Elite Connection: Problems and Potential of Western Democracy, Cambridge: Polity Press, 1993 כל הרומנים התנ"כיים שכתבה יצאו לאור בהוצאת אריה ניר. אשת לפידות, 2010 - סיפורה של דבורה הנביאה אפר על ראשה, 2011 - סיפורה של תמר בת דוד ולו שתי נשים, 2012 - סיפורן של פנינה וחנה, שתי נשותיו של אלקנה אל אשר תלכי, 2013 - סיפורה של רות והמלך לא ידעה, 2014 - סיפורה של אבישג השונמית שפחתי בחיקך, 2015 - סיפורן של הגר ושרה כחוט השני, 2016 - סיפורן של בנות צלפחד ותמאן ושתי, 2017 - סיפורן של ושתי ואסתר מלכת החידות, 2018 - סיפורה של מלכת שבא. כי כיסתה פניה, 2019 - סיפורה של תמר (ספר בראשית) באהבתו אותה, 2021 - סיפורן של נשות יעקב נסיכות אפלה ואור, 2023- סיפורן של בת פרעה ומרים אתר האינטרנט הרשמי של חוה עציוני-הלוי חוה עציוני-הלוי, ב"לקסיקון הספרות העברית החדשה" חוה עציוני-הלוי, באתר של אוניברסיטת בר-אילן רשימת הפרסומים של חוה עציוני-הלוי, בקטלוג הספרייה הלאומית רשימת הפרסומים של חוה עציוני-הלוי, בקטלוג הספרייה הלאומית (באנגלית) ריאיון עם חוה עציוני-הלוי מאת מאירה ברנע-גולדברג Eva Etzioni-Halevy returns on TAPED WITH RABBI DOUG, באתר YouTube חוה עציוני-הלוי, ברשת החברתית פייסבוק על ספריה: ד"ר לאה מזור, חוה עציוני-הלוי - רומנים רומנטיים על נשים מקראיות, בתוך: ד"ר לאה מזור - על מקרא הוראה וחינוך רעות לוי, ספר חדש לפרופ' אמריטוס חוה עציוני-הלוי: "ולו שתי נשים", בעיתון האינטרנט של אוניברסיטת בר-אילן יהודית רותם, הפמיניסטיות המקראיות, באתר הארץ, 19 במאי 2013